तनुश्री दत्‍ता बीते कुछ समय से लगातार सुर्खियों में बनी हुई हैं. #MeToo कैपेंन के तहत उन्‍होंने नाना पाटेकर पर यौन शोषण के आरोप लगाये थे. इसके बाद इस मामले पर काफी कुछ कहा जा चुका है. हाल ही में राखी सावंत ने सोशल मीडिया पर एक वीडियो जारी करने के साथ-साथ खास प्रेस कॉन्फ्रेंस बुलाकर तनुश्री दत्ता पर आरोप लगाए थे. जिसमें अभिनेत्री राखी सावंत ने कहा था कि तनुश्री लेस्बियन हैं और कई बार उनका बलात्कार कर चुकी हैं। इन सभी आरोपों का जवाब देते हुए अब तनुश्री दत्ता ने एक बयान जारी किया है. दरअसल अभिनेत्री तनुश्री दत्ता ने शुक्रवार को कहा, ”मुझे ड्रग की लत नहीं, मैं सिगरेट या शराब नहीं पीती हूं और मैं लेस्बियन तो बिलकुल नहीं हूं।” उन्होंने कहा कि चुप कराने के लिए उनके चरित्र पर कीचड़ उछाला जा रहा है। मैं इस पितृसत्तात्मक समाज में अपने हक के लिए लड़ने को तैयार एक संपूर्ण महिला हूं. जो लोग मेरी छवि को खराब कर मुझे चुप कराना चाहते हैं, उन्हें ये बताना चाहती हूं कि उनकी ये कोशिश काम नहीं कर रही है. इसके आगे तनुश्री ने गुजारिश करते हुए कहा कि इतने गंभीर आंदोलन को मजाक नहीं बनने देना चाहिए. ये आंदोलन हमारे समाज में एक सकारात्मक बदलाव ला सकता है.